Cinci țări NATO își unesc eforturile pentru dezvoltarea unei rachete sol-sol cu rază lungă de acțiune. „Vorbim de mii de kilometri”
Un subiect aproape tabu în Franța revine în aceste zile în discuție. Este vorba despre un proiect mai amplu de dezvoltare a unei rachete sol-sol cu rază lungă de acțiune. De ce tabu? Pentru că, potrivit cutumelor militare franceze nu este potrivit să vorbești de o „descurajare convențională” atunci când ești o mare putere nucleară, scrie publicația militară de specialitate de limbă franceză Open360.